ઉત્તરઃ આ એવો પ્રશ્ન છે જેનો સંતોષકારક આપવો શક્ય નથી, કારણ કે આ રોગમાં એવું કંઈ જ નથી, કે જેને કારણે લોકોના મનમાં ઘર કરી ગયેલા આ અસામાન્ય ભયને સમર્થન આપી શકાય. આ રોગનો ચેપ લાગવાનો ભય એટલો ઓછો છે, કે એક સામાન્ય વ્યક્તિ આ રોગના જંતુ પોતાના શરીરમાં દાખલ કરવાનો પ્રયત્ન કરે, કે પછી દરદી સાથે સંપર્ક કેળવીને પોતાને ચેપ લગાડવાનો વૈદકીય પ્રયાસ કરે, તો પણ તેને સફળતા મળવી ક્યારેય સંભવ નથી. હા, આગળ વધી ગયેલા રોગનો કિસ્સો નજરે જોવો ગમે એવો નથી હોતો. પરંતુ આવું તો અન્ય બીજા રોગોમાં પણ સંભવ હોય છે, જેની સાથે આ પ્રકારનો વિશ્વવ્યાપી અણગમો જોવા મળતો નથી. મોટા ભાગના દરદીઓના શરીર પર તો આ રોગના બાહ્ય નિશાનો પણ જોવા મળતા નથી હોતા.